**သင်ခန်းစာ (၂)**

**ချဉ်းကပ်လာသောပြင်းထန်သည့်စမ်းသပ်ချက်များ**

**ဇူလိုင်လ ၂ - ၈**

ဥပုသ်နေ့မွန်းလွဲပိုင်း ဇူလိုင်လ ၂ ရက်

ဖတ်ရန်ကျမ်းချက်များ။ ၁ပေ၊ ၄း၁၂-၁၉။ ၁ပေ၊ ၅း၈-၁၁။ ရောမ၊ ၁း၂၁-၃၂။ ယေရမိ၊ ၉း၇-၁၆။ ၂ကော၊ ၁၂း၇-၁ဝ။

အလွတ်ကျမ်းချက်

 ‘‘ချစ်သူတို့၊ သင်တို့ကိုစုံစမ်းစရာဖို့ ယခုခံရသောမီးစစ်ခြင်း အရာကိုကား၊ သင်တို့၌ အံ့သြဖွယ်သော အရာ ဖြစ်သည်ဟုထင်မှတ်၍၊ အံ့သြခြင်းမရှိကြနှင့်။ သင်တို့သည် ခရစ်တော်၏ဆင်းရဲခြင်းကို ဆက်ဆံ ကြသည်ဖြစ်၍ ဘုန်းတော်ပေါ်ထွန်းသောအခါ အလွန် ဝမ်းမြောက်ရွင်လန်းမည်အကြောင်း၊ ယခုပင် ဝမ်းမြောက် ကြလော့’’

(၁ပေ၊ ၄း၁၂၊ ၁၃)။

 ဓာတုဗေဒစမ်းသပ်ခန်းအတွင်းတွင် မတူညီသောဒြပ်သတ္တုများစွာကို သီးခြားခွက်ကလေး များဖြင့် ထား ရှိကာ ပြင်းသောအပူချိန်ဖြင့်အပူပေးလေ့ရှိ တတ်သည်။ ခွက်သည်ပူလာသည်နှင့် သတ္တုဒြပ်သည်လည်း အရည် ပျော်သွား ရသည်။ အမြှုပ်တစီစီထွက်သည်။ တဗျစ်ဗျစ်နှင့်အသံမြည်လာသည်။ သို့မဟုတ် နီရဲလင်းလက် လာသည်။ ဖွဲ့စည်းထားသောသတ္တုဒြပ်အပေါ်ပုံသဏ္ဌာန်ပြောင်း သွားကြသည်။ ခွက်ကလေးမှအပူဒဏ် ပြင်းပြင်း ထန်ထန်ခံနေရသည်။

 ပြင်းပြင်းထန်ထန်စမ်းသပ်ခံရသည့်စကားကို အဘိဓာန်၌အနက်ပြန် ဆိုရာတွင် (၁) သတ္တုကို အရည်ပျော် စေရန်အတွက် မီးဖြင့်အပြင်းဆုံးအပူချိန် ကိုခံရသောခွက်၊ (၂) လွန်ကဲသောစမ်းသပ်ခြင်း၊ (၃) နေရာဒေသနှင့် အခြေ အနေ တစ်ခုပြောင်းလဲသွားစေရန် သို့မဟုတ် တိုးတက်သွားစေရန်အင်အားသုံးကာ လုပ်ဆောင်ခြင်း ဟူ၍ အနက် ပြန်သည်။

 ထိုသို့သောအနက်ဖွင့်ဆိုချက်သည် ကျွန်ုပ်တို့ဝိညာဉ်ရေးရာ၌ အထောက် အကူဖြစ်စေပါသည်။ ယခု အပတ်လေ့လာမည့်သင်ခန်းစာ၌ ကျွန်ုပ်တို့ပြောင်းလဲ နိုင်ရန်၊ တိုးတက်မှုရှိနိုင်ရန်၊ စာရိတ္တကြီးထွားသွား စေရန် အတွက် ရုတ်တရက် ဖိအားပေးခြင်း၊ စမ်းသပ်ခံရခြင်းရှိရမည်ဖြစ်ကြောင်း လေ့လာသွားရပါမည်။ ဘုရားသခင်သည် ကျွန်ုပ်တို့အတွက် မည်သို့လုပ်ဆောင်ပေးနေကြောင်းကို သတိပြုစေပြီး ပြင်းပြင်း ထန်ထန်စမ်းသပ်ခြင်းခံနေရလျှင် မည်သို့တုံ့ပြန်ရမည်ကို သဘောပေါက်ထားနိုင်ရန်ဖြစ်သည်။

**တစ်ပတ်တာသတိပြုရန်။** ခက်ခဲပြင်းထန်သောအချိန်တွင် အသက်တာကို မည်သို့ကျော်ဖြတ်သွားသနည်း။

တနင်္ဂနွေနေ့ ဇူလိုင်လ ၃ ရက်

အံ့အားသင့်စေခြင်းများ

 ‘‘ချစ်သူတို့၊ သင်တို့ကိုစုံစမ်းစရာဖို့ ယခုခံရသောမီးစစ်ခြင်းအရာကိုကား၊ သင်တို့၌ အံ့သြဖွယ်သော အရာ ဖြစ်သည် ဟုထင်မှတ်၍၊ အံ့သြခြင်းမရှိကြနှင့်’’ (၁ပေ၊ ၄း၁၂)။

 အံ့သြဖွယ်အရာစိတ်နာကျင်စေရန် အံ့သြစေသည့်အရာများနည်းလမ်းမျိုးစုံဖြင့် ဝင်ရောက်လာ နိုင်သည်။ လမ်းမကြီးပေါ်အရှိန်လွန်ကာသင်၏လမ်းကလေးသို့ခုန်ဝင်လာသော ကားတစ်စီး၊သင်၏အလုပ်ရုတ်တရက် ပြုတ်သွား သောအချိန်၊ သင်၏ဆေးစစ်ချက်အဖြေမှမကောင်းသောရလဒ်ကိုသိလိုက်ရချိန်၊ သင်ခင်မင်၍ သင့်ကို ခင်မင်သည်ဟုထင်ရသောသူမှသစ္စာဖောက်သွားသောအခါ အလွန်နာကျင်စွာခံစားစေရပါသည်။ ထိုကဲ့သို့လိုမျိုး ကိစ္စများသည် အံ့သြစရာ ကိစ္စများဖြစ်ကြသည်။

 ယခုအပတ်မှာ နာကျင်ဖွယ်အခြေအနေ သို့မဟုတ် ပြင်းထန်စွာစမ်းသပ်ခံရခြင်းအတွက် အံ့သြစရာ မရှိသည့် အကြောင်းကို လေ့လာကြရမည်ဖြစ်သည်။

 အကြောင်းအရာကိုစတင်သည့်အနေဖြင့် ၁ပေ၊ ၄း၁၂ ကိုပြန်၍ လေ့လာကြစို့။ ဟေလသဝေါဟာရ၌ အံ့သြခြင်းဖြစ်သည်။ အံ့သြသည်ဟု အသုံးပြုသောဝေါဟာရမှာ ‘နိုင်ငံခြားသား’ တိုင်းတစ်ပါးသားဟူ၍ အဓိပ္ပာယ် သက်ရောက်သည်။ ရှင်ပေတရု၏တိုက်တွန်းစကား၌ ဖတ်ရှုသူများအနေဖြင့် ယုံကြည်မှုအရာ၌ ထောင်ချောက် အတွင်းမသက်ဆင်းမိစေရန် စုံစမ်းခြင်းခံရ သောအခါ ခရစ်ယာန်တို့သည် ဘုရားရှင်ထံမှဝေးကွာမသွားစေရန် သတိပေး ထားသည်။ ထိုသို့စုံစမ်းခြင်းသည် ဖြစ်ရိုးဖြစ်စဉ်သာဖြစ်ကြောင်းသဘောထား ကြရန်၊ ကြိုတင် ပြင်ဆင် ထားရန်သတိပေးသည်။

 ‘မီးပြင်းစွာဖြင့်စစ်ခြင်း’ စကားသည်အခြားသောဟေလသဝေါဟာရတွင် ‘တောက်လောင်နေသော’ဟု

အဓိပ္ပာယ်ရှိသည်။အချို့နေရာတို့၌‘မီးဖို’ဟုပြန်ဆိုထားသည်။ ကျွန်ုပ်တို့၏ယုံကြည်ခြင်း အတွက် စမ်းသပ် စစ်ဆေး ခြင်း သည် ပြင်းပြင်းထန်ထန် အရည်ပျော်သည် အထိ ခံရမည်ဟု သဘော ရသည်။

 ၁ပေ၊ ၄း၁၂-၁၉ ကိုဖတ်ပါ။ ရှင်ပေတရု၏သတင်းစကားသည် မည်သို့ရှိသနည်း။

--------------------------------------------------------------------------------------------------

 ကျွန်ုပ်တို့သည် ဒုက္ခရောက်သောအခါအံ့သြကြသည်။ အဘယ်ကြောင့်ဆိုသော် ခရစ်ယာန်အသက် တာကို ပေါ့ပေါ့တန်တန်သဘောမျိုးသာ မြင်နေကြသောကြောင့်ဖြစ်သည်။ ကျွန်ုပ်တို့သိရှိရသည့်အတိုင်း ဘုရားရှင်သည် ကောင်းမြတ်သည်။ စာတန်သည်ဆိုးယုတ်သည်။ ကောင်းသမျှအကြောင်းကို ဘုရားရှင်နှင့် အတူထားရှိသကဲ့သို့ ဆိုးယုတ်သောအချိန်အခါကို စာတန်လုပ်ရပ် ဟုသတ်မှတ်ကြသည်။ သို့သော်လည်း အသက်တာသည်ရိုးစင်းခြင်းအလုံးစုံမရှိနိုင်ပါ။ ကျွန်ုပ်တို့၏ခံစားချက်ကိုဘုရားကြောင့်ဖြစ်သည်၊ စာတန်ကြောင့် ဖြစ်သည်ဟူ၍ ယတိပြတ်သတ်မှတ်နိုင်ခြင်းမရှိပါ။ တစ်ခါတစ်ရံဘုရားရှင်နှင့် လျှောက်လှမ်းနေစဉ်မှာပင် စိန်ခေါ်မှုများစွာဦကံကြရမည်။ အခက်အခဲများစွာ ရင်ဆိုင်ရမည်။ စာတန်နောက်လိုက်သောသူများ ကောင်းစား နေမည်ကိုလည်း မြင်ကြရမည်။ ယောဘသည်ဖြောင့်မတ်သူဖြစ်လျက်နှင့် ဒုက္ခရောက်ရကာ ဘုရားရှင်ကိုပင် မေးခွန်းထုတ်ခဲ့သည့်စကားမှာ ‘‘လူဆိုးတို့သည်အသက်ရှင်ရုံ မျှမက၊ အဘယ်ကြောင့် အသက်ကြီး၍ ဘုန်းစည်းစိမ်နှင့် ပြည့်စုံကြသနည်း’’ (ယောဘ၊ ၂၁း၇)။

 ရှင်ပေတရုသည်စုံစမ်းခြင်းကို ခရစ်တော်နှင့်အတူရင်ဆိုင်ရသောရလဒ် ဟုသတ်မှတ်သည်။ သို့သော် စုံစမ်းခြင်း၌အခြားအခြားသောအကြောင်းရင်းများ ရှိသည်။ ၁ပေ၊ ၄း၁၂-၁၉ ကြုံရမည့် စုံစမ်းခြင်း နာကျင်မှု အတွက် အံ့သြခြင်း မရှိစေရန် မည်သို့အထောက်အကူဦပပေးထားသနည်း။

တနင်္လာနေ့ ဇူလိုင်လ ၄ ရက်

စာတန်၏ပြင်းပြင်းထန်ထန်စုံစမ်းခြင်း

 ‘‘သမ္မာသတိရှိလျက်မအိပ်ဘဲစောင့်နေကြလော့။ သင်တို့၏ရန်သူတည်း ဟူသောမာရ်နတ်စာတန်သည်၊ ဟောက်သောခြင်္သေ့ကဲ့သို့ အဘယ်သူကိုမျိုရ မည်နည်းဟူ၍ လှည့်လည်ရှာဖွေလျက်ရှိ၏’’ (၁ပေ၊ ၅း၈)။

 အထက်ပါကျမ်းချက်ကိုဖတ်ပါ။ ကျွန်ုပ်တို့အတွက်မည်သည့်သတင်း စကားပါရှိနေသနည်း။ သင့်ကိုယ် သင်ပြန်၍မေးပါ။ ‘‘ဤကျမ်းစကားကို ကျွန်ုပ်မည်မျှအလေးထားသင့်သနည်း။’’ သင်သည် ယင်းကျမ်းစကားကို အလေးထားကြောင်း အသက်တာ၌မည်သို့ထင်ရှားစေမည်နည်း။

 အစာဆာလောင်နေသောခြင်္သေ့တစ်ကောင်ကိုမြင်ဖူးပါသလား။ အလွန် ကြမ်းတမ်းပါသည်။ တွေ့သမျှ မြင်သမျှကိုကိုက်ဖဲ့စားပစ်ရန် ဟိန်းဟောက်နေသည်။ ရှင်ပေတရုသည် စာတန်ကို ခြင်္သေ့ကဲ့သို့ လှည့်ပတ် ဟိန်းဟောက် နေသည်ဟု သဏ္ဌာန်ပေါ်လွင်အောင်ရေးသားထားသည်။ ကြည့်လိုက်သောနေရာတိုင်းကို ကိုက်စား သတ်ဖြတ် စားသောက်ပစ်ရန်သာစိတ်ရှိနေသည်။ အိုခြင်း၊ နာခြင်း၊ သေခြင်းသည် ရှောင်လွဲမရသော ကိစ္စ ဖြစ်သည်။ ယင်းအမှုသည် စာတန်၏ လက်ချက်ပင်ဖြစ်သည်။

 ၁ပေ၊ ၅း၈-၁၁ ကိုဖတ်ပါ။ စာတန်၏လှည့်ပတ်ချောင်းမြောင်းနေ ခြင်းကို ခရစ်ယာန်များအနေဖြင့် မည်သို့တုံ့ပြန်ရမည်နည်း။

--------------------------------------------------------------------------------------------------

 ဒုက္ခခံရသူများအဖို့ ဘုရားရှင်၏ကတိတော်မည်သို့ရှိသနည်း။ ၁ပေ၊ ၅း၁ဝ။

--------------------------------------------------------------------------------------------------

 ရှင်ပေတရုရေးသားထားသောအကြောင်းသည် ခရစ်ယာန်များအနေဖြင့် စာတန်ကိုတွန်းလှန် တုံ့ပြန်ရန် အတွက်ဖြစ်သည်။ သို့သော် ဖော်ပြခဲ့သည့်အတိုင်း စာတန်သည် နည်းမျိုးစုံဖြင့်တိုက်ခိုက်လျက်ရှိနေသည်။ ကျွန်ုပ်တို့သည် ရန်သူ စာတန်၏တန်ခိုးခွန်အားကိုသိရှိထားရမည်။ စိတ်အားငယ်ရန်မလိုပါ။ ယေရှုသည် စာတန်ကို အောင်မြင်ခဲ့ကြောင်းနှင့်အစဉ်သတိရရန်လိုသည်။စာတန်သည်အရှုံးသမားသာဖြစ်သည်။ယေရှုနှင့်အတူရှိနေလျှင် ကြောက်ရန်မလိုပါ။ စာတန်ကို နိုင်ကိုနိုင်ရမည်ဖြစ်သည်။ ကိုယ်တော်ကိုယုံကြည်ခြင်းနှင့်မှီခိုနေလျှင် ကျွန်ုပ်တို့ လုံးဝရှုံးနှိမ့်စရာမရှိပါ။ ကပ်တိုင်တော်ကြောင့် ယေရှုရှင်၏အောင်မြင်ခြင်းသည် ကျွန်ုပ်တို့၏ အောင်မြင်ခြင်း ဖြစ်လာရမည်။

 အခြားအခြားသောနည်းလမ်းဖြင့် စာတန်၏တိုက်ခိုက်ခြင်းကိုသတိ ပြုပါ။ စာတန်ကြီးစိုးနေသော လောကကြီး၌ အပြစ်၏ဒဏ်ကြောင့်ခံနေရသော ကျွန်ုပ်တို့၏ဒုက္ခဆင်းရဲကို ၁ပေ၊ ၅း၈-၁၁ သည် ခွန်အား မည်သို့ဖြစ်စေ ပါ သနည်း။

အင်္ဂါနေ့ ဇူလိုင်လ ၅ ရက်

အပြစ်၏ပြင်းထန်သောဒဏ်ချက်များ

 သမ္မာတရားကို အဓမ္မဖြင့်ဆီးတားနှိပ်စက်သောသူတို့ပြတတ်သော ဘုရားမဲ့နေခြင်းအမှု၊ တရားကို လွန်ကျူးခြင်း အမှုအမျိုးမျိုးတို့တစ်ဖက်၌ ဘုရား သခင်၏အမျက်တော်သည် ကောင်းကင်မှထင်ရှားလျက်ရှိ၏ (ရောမ၊ ၁း၁၈)။

 ကျွန်ုပ်တို့ပြုသမျှ၌ အကျိုးသက်ရောက်မှုရလဒ်ရှိစမြဲဖြစ်သည်။ သင်သည် ရေခဲမုန့်ကို ကိုက်ပြီး နေပူကျဲ ထဲထနေလျှင် ရေခဲမုန့်အရည်ပျော်သွား လိမ့်မည်။ သေချာသည်။ အကြောင်းနှင့်အကျိုးဆက်သည် အစဉ်ဒွန် တွဲလျက် ရှိနေသည်။ မကောင်းမှုဦပသော်လည်း ကောင်းသောအရာကိုသာလိုချင်ကြသည်မှာ လူတို့၏ သဘာဝ ဖြစ်သည်။ အပြစ်နှင့်အသက်ရှင်ရခြင်းသဘောသည် ထိုကဲ့သို့ ပင်ဖြစ်သည်။ အကျိုးဆက်အမြဲရှိသည်။ ဘုရားရှင် သည် ကောင်းကင်ဘုံ၌ ထိုင်နေတော်မူ၍ အပြစ်ပြုသူကိုပြစ်ဒဏ်ချနေရန်မလိုပါ။ အပြစ်သည် မိမိ၏ အကျိုးဆက် အတိုင်း အလိုလိုလိုက်လာသည်သာဖြစ်သည်။

 လူတို့သည် ဘုရားရှင်ကိုတစ်ပတ်ရိုက်ရန်အမြဲကြံစည်တတ်သည်။ အပြစ်၏အကျိုးကိုမခံလိုကြပါ။ အပြစ်၌ အကျိုးဆက်မရှိဟုသတ်မှတ်ချင်ကြ သည်။ ရှင်ပေါလုမှရှင်းလင်းပြတ်သားစွာဖြင့် အပြစ်၌အကျိုးသည် ထာဝရကာလ အတွက်မကပါ၊ ယနေ့ချက်ချင်းပင်သက်ရောက်မှုရှိသည်ဟု ဆုံးမထားသည်။

 ရောမ၊ ၁း၂၁-၃၂ တွင် ရှင်ပေါလုသည် လူအများအပြစ်သို့ကျရောက် ခြင်းနှင့် အပြစ်၏ အကျိုးကို ဖော်ပြသည်။ ယင်းကျမ်းချက်ကိုဆုတောင်း၍ ဖတ်ပါ။ ရှင်ပေါလုဆိုလိုသမျှကိုအကျဉ်းချုံးပြီး အပြစ်နှင့် အကျိုးဆက် အကြောင်း အပေါ် တစ်ဆင့်ချင်းသေသေချာချာလေ့လာပါ။

--------------------------------------------------------------------------------------------------

 ရှေ့ပိုင်း၌ရှင်ပေါလုသည် ထာဝရဘုရား၏အမျက်တော် (ရောမ၊ ၁း၁၈) အကြောင်းကိုဖော်ပြထားသည်။ ဖော်ပြပါဘုရားရှင်၏အမျက်တော် သည် လူတို့ပြုသောအပြစ်အတွက် ရိတ်သိမ်းရမည့်အကျိုးဆက်ကိုသာဆိုလို သည်။ ခရစ်ယာန်အတွက်ပင်လျှင် ဘုရားရှင်သည် နာကျင်မှုဝေဒနာကို ချက်ချင်းဝင်ရောက်ဖယ်ရှားခြင်းမပြုပေ။ ဒုက္ခနာကျင်မှုသည် ကျွန်ုပ်တို့ပြုသော အကျင့်၏ရလဒ်သာဖြစ်သည်။ အချိန်တိုင်းဘုရားရှင်သည် ကျွန်ုပ်တို့ကို ပြုလုပ်သမျှ၏ရလဒ်ကိုခံစားစေပါသည်။ အပြစ်၏ရလဒ်မည်မျှနာကျင်ကြောင်းကို သိရှိစေလိုသောကြောင့် ဖြစ်သည်။

 ဘုရားသခင်၏ပညတ်တော်ကိုချိုးဖောက်ခြင်း၏အကျိုးဆိုးကို ကျွန်တို့ မြည်းစမ်းကြရသည်။ ကျန်းမာခြင်းအတွက်ထားသောပညတ်ချက်၌ မည်သို့ ရှိသနည်း။ ကျွန်ုပ်တို့၏ခန္ဓာသည် ဘုရားရှင်၏ ဗိမာန်တော် ဖြစ်သည်။ ထိုကိုယ်ခန္ဓာကို မကျန်းမာစေသောအစာစားခြင်း၊ မကောင်းသောအကျင့်စရိုက် ဖြင့်နေထိုင်ခြင်း သို့မဟုတ် အမြဲတမ်းအလုပ်ကိုလွန်လွန်ကြူးကြူးလုပ်နေလျှင်လည်း ဘုရားရှင်ကိုဆန့်ကျင်ရာရောက်သည်။ ပြင်းထန်သော ရလဒ်ကို ရရှိခံစားစေရပါမည်။

 သင့်အသက်တာ၌ရုတ်တရက်ချက်ချင်း သင့်အပြစ်ကြောင့်ခံရသော ရလဒ်မည်သို့ရှိသနည်း။ မည်သည့် သင်ခန်းစာမျိုးကိုရရှိခဲ့သနည်း။ နောက်ထပ် မလုပ်မိစေရန် မည်သို့ပြောင်းလဲခြင်းရှိခဲ့သနည်း။

ဗုဒ္ဓဟူးနေ့ ဇူလိုင်လ ၆ ရက်

သန့်စင်ရန်အတွက်အပြင်းအထန်စမ်းသပ်စစ်ဆေးခြင်း

 ‘‘သို့ဖြစ်၍၊ ကောင်းကင်ဗိုလ်ခြေအရှင်ထာဝရဘုရားမိန့်တော်မူသည်ကား၊ ငါသည် သူတို့ကိုအရည်ကျို ၍ စုံစမ်းမည်။ သို့မဟုတ် ငါ၏လူမျိုး သတို့သမီး၌ အဘယ်သို့ငါဦပမည်နည်း’’ (ယေရမိ၊ ၉း၇)။

 အကယ်၍ ဘုရားရှင်၏ဝိညာဉ်တော်သည် သင်၏နှလုံးသားတွင်းသို့ နာကျင်စေသော စကားကို ယူဆောင်လာလျှင် သင်သိရမည်မှာ သင်၏နှလုံးသား ထဲမှမကောင်းသည့်အရာတစ်ခုကို အသေသတ်ချင်သော ကြောင့်ဖြစ်သည် ။

 အထက်ဖော်ပြပါကျမ်းချက်ကို ဖော်ပြခြင်း၏အဓိပ္ပာယ်သင်မည်သို့ နားလည်သနည်း။ သင်၌ သန့်ရှင်းခြင်း ရရှိစေရန် နာကျင်စွာဆုံးမခံရဖူးပါသလား။

--------------------------------------------------------------------------------------------------

 ယေရမိ၊ ၉း၇-၁၆ ကိုဖတ်ပါ။ ဘုရားရှင်မှ ‘သန့်စင်သွားစေရန် စမ်းသပ်မည်’ ဟုမိန့်တော်မူခဲ့သည်။ သို့မဟုတ် ‘အရည်ပျော်သွားစေမည်။’ ယုဒပြည်နှင့်ယေရုရှလင်ကိုစစ်ဆေးသန့်စင်စေမည် (ယေရမိ၊ ၉း၇)။ ဘုရားရှင် ထိုသို့ရသောအကြောင်းရင်းနှစ်မျိုးကိုဖော်ပြရလျှင် (ယေရမိ၊ ၉း၁၃၊ ၁၄)။ မည်သို့ပြန်လည်သန့်စင် စေမည်နည်း (ယေရမိ ၉း၁၅၊ ၁၆)။

--------------------------------------------------------------------------------------------------

 ဘုရားရှင်၏ဆေးကြောစမ်းသပ်ခြင်း၌ ပြင်းထန်မှုများပါရှိလာသည်။ ဆေးကြောစမ်းသပ်ခြင်းတွင် ပြင်းပြင်းထန်ထန် နာကျင်စေရသောအကြောင်းရင်း သုံးရပ်ရှိသည်။ ပထမဆုံးအချက်မှာ ကျွန်ုပ်တို့၌ရှိသော အပြစ်များကို ပြန်၍ မြင်တွေ့နိုမြင်တွေ့နိုင်ရန်ဖြစ်သည်။ ယေရမိသည် စိတ်မသက်မသာစွာဖြင့် ဤသို့ရေး သားခဲ့ ရသည်။ ‘ဖိုကိုမီးလောင်ပြီ၊ ခဲလည်းကုန်ပြီ၊ စစ်သောသူသည်မှုတ်၍ အကျိုးကိုမရ။ ညံ့သောအရာကို မထုတ်မပယ်နိုင်’ (ယေရမိ၊ ၆း၂၉)။ သို့ဖြစ်၍ တစ်ခါတစ်ရံ၌ ပြင်းထန်သောအမှုအရာဖြင့်ကျွန်ုပ်တို့ကိုသတိပေးရန် လိုအပ်သည်။ ဒုတိယအချက်မှာ အပြစ်ကြောင့်ခံရသော သဘောကို သိရှိသွားရန် ဖြစ်သည်။

တတိယ အချက်မှာ တသီးတခြားဖြစ်လိုသောကြောင့် အားမလိုအားမရ ဖြစ်စေခြင်းဖြစ်သည်။ ကျွန်ုပ်တို့နှင့် ရှိနေသော အခြေအနေကိုလက်လွတ်ရရန် မသက်မသာဖြစ်၍ခက်ခဲစေသည်။

 သင်လုံးပန်းနေရသောအပြစ်နှင့်ပတ်သက်သမျှကိုစဉ်းစားပါ။ ယနေ့တွင် သင့်အား ဘုရားရှင်စစ်ကြော စမ်းသပ် မည်ဆိုလျှင် ကိုယ်တော်မည်သို့ဦပတော် မူမည်နည်း။ သင်၏အပေါ်သို့ ပြင်းထန်သော သတိပေးခြင်း မကျရောက်မီ သင်မည်သို့လုပ်သင့်သနည်း။ ဣသရေလလူမျိုးများကိုပြုသကဲ့သို့ သင့်ကို မပြုရလေအောင် သင်မည်သို့ပြုပြင်မည်နည်း။

ကြာသပတေးနေ့ ဇူလိုင်လ ၇ ရက်

ရင့်ကျက်မှုအတွက်အပြင်းအထန်စမ်းသပ်ခြင်း

 ‘‘ငါခံရသောဗျာဒိတ်တော်အလွန်ထူးမြတ်၍၊ ငါသည် ထောင်လွားသော စိတ်မရှိစေခြင်းငှာ၊ ငါ့ကို ဒဏ်ခတ်သော စာတန်၏တမန်တည်းဟူသော ငါ့ကိုယ်၌ စူးသောဆူးကိုပေးတော်မူ၏’’ (၂ကော၊ ၁၂း၇)။

 အပင်ကိုလှဲချသည်နှင့်အကိုင်းအခက်ကိုချိုင်ခြင်းသည် အလွန်မှပင် ကွာခြားလှပါသည်။ ကျွန်ုပ်တို့ မလို ချင်သောအပင်ကိုခုတ်လှဲပစ်လိုက်သည်။ လိုချင်သောအပင်မှအသီးသီးစေလိုသောအပင်ကို အကိုင်းချိုင် ပေးရ သည်။ အပင်ခုတ်လှဲသည်ဖြစ်စေ၊ အကိုင်းချိုင်သောအခါ ဥယျာဉ်မှူး ‘ဘရု(စ်)ဝေကင်စန်’ ၏ ရေးသား ချက်တွင် ‘သင်သည်ဘုရားသခင်အထံတော်၌ ကြွယ်ဝသောကောင်းချီးမင်္ဂလာကိုတောင်းခံ၍ သားတော်နှင့်တူစေရန် တောင်းလျှောက်ဖူးပါသလား။’

 ‘အကယ်၍မှန်သည်ဟုသင်ဖြေဆိုလျှင် သစ်ကိုင်းညှပ်ကပ်ကြေးကို ထပ်မံတောင်းလျှောက်လိုက်ပါ’

 လူတို့သည်ရှင်ပေါလုသုံးနှုန်းသောစကား ‘အသားထဲမှဆူး’ (၂ကော၊ ၁၂း၇) ကိုအံ့သြကြသည်။ ရှင်ပေါလုသည် ရန်သူ၏တိုက်ခိုက်ခြင်းကိုခံရ၍ စကားပြောရန်မလွတ်လပ်ဖြစ်နေသည်။ အမြင်အာရုံပိုင်းနှင့် ဆိုင်သောပြသနာ ဖြစ်မည်ဟုထင်ရသည် အံ့သြဖွယ်ရှင်ပေါလု၏ ယုံကြည်ချက်မှာ ထို ‘ဆူး’ သည် ‘အကျွန်ုပ်ကို ပေးထားသည်။’

 သူ့အားပေးသောဆူးဟုရှင်ပေါလုဆိုရာ၌ မည်သည့်အဓိပ္ပာယ်ရှိသနည်း။ မည်သူကမည်သူ့ကို ပေးခဲ့သနည်း။ ဘုရားရှင်သည်ရှင်ပေါလုအတွက် မည်ကဲ့သို့ သောအကျိုးကျေးဇူးကိုပေးနိုင်ခဲ့သနည်း။

--------------------------------------------------------------------------------------------------

 ရှင်ပေါလုအစူးခံရသောဆူးသည် တိကျသောရည်ရွယ်ချက်ရှိကြောင်း သတိပြုပါ။ ‘ထောင်လွားသောစိတ်မရှိစေခြင်းငှာ’ (၂ကော၊ ၁၂း၇) အခြား ပြုမိသောစိတ်ကြောင့်မဟုတ်ပါ။ အနာဂတ်အတွက် ပြုမည့်အပြစ်ကိုတားဆီးပေးသည်။ရှင်ပေါလုသည်အပြစ်ဦပရန်သူ၏သဘောသဘာဝမှာအလွန်လွယ်ကူကြောင်း လက်ခံထားသည်။ ထိုအမှုအတွက် ‘ဆူး’ သည် သူ့ကို သတိပေးစောင့်ရှောက်ရန်ဖြစ်သည်။

 ၂ကော၊ ၁၂း၇-၁ဝ ကိုဖတ်ပါ။ ရှင်ပေါလုသည် သူ၌ရှိနေသောဆူးကို မည်သို့သဘောထားသနည်း။ ရှင်ပေါလု၌ဝိညာဉ်ရေးအားနည်းချက် အခြား အကြောင်းများရှိသည်ဟု သင်ထင်နေပါသလား။ ရှင်ပေါလုရင် ဆိုင်ရသော ဆူးအတွက် သင်မည်သို့သင်ခန်းစာရယူနိုင်သနည်း။

--------------------------------------------------------------------------------------------------

 သင်ကိုယ်တိုင်ကြိုးစားသောဝိညာဉ်ရေးတိုးတက်ခြင်းသည် မည်မျှ ကွာခြားချက်ဖြစ်သနည်း။ သင်၌ အသီးအပွင့်များစွာရရှိပြီး ဖြောင့်မတ်ခြင်း ရရှိစေရန် မည်သည့်လမ်းကိုရွေးချယ်ရမည့်အကြောင်း သင်သတိပြုပါ။ဘုရားရှင်မှသင်၏အသက်တာကိုအနှောင့်အယှက်ဖြစ်စေမည့်အရာကိုချိုင်ချပိုင်းဖြတ် သောအခါ ဝိညာဉ်ရေးအဆင့်ပို၍ရရှိလာမည်ဖြစ်သောကြောင့် မည်သည့် အရာကိုတောင်းဆိုလိုသနည်း။

သောကြာနေ့ ဇူလိုင်လ ၈ ရက်

ဆက်လက်လေ့လာရန်။

 ‘‘လူ၏စိတ်နှလုံးကိုဖတ်နိုင်သူသည် လူ၏စာရိတ္တကိုလူတွေကိုယ်တိုင် ထက်ပို၍သိမြင်သည်။ အချို့လူတို့၌အင်အားအရည်အချင်းများရှိကြသည်။ ထိုအရာများကို သူ၏အမှုတော်၌အသုံးပြုကြရမည်။ ကိုယ်တော်သည် မိမိ၏ အမှုတော်အတွက် လူတို့ကိုမတူညီသောနေရာတွင်အသုံးပြုသည်။ သို့ဖြစ်၍ သူတို့ကိုယ်တိုင်မည်သို့စာရိတ္တရှိသည်ကို ပြန်၍မြင်နိုင်ပါသည်။ လူတို့ကို ကိုယ်ပိုင်အသိဥာဏ်များပေးပြီး အမှုတော်အတွက်လုပ်ေဆာင်စေပါသည်။ မီးနှင့်စစ်ခြင်းကိုခွင့်ပြု၍ လူများအားသန့်ရှင်းစင်ကြယ်စေပါသည်’’